ЧРЕЗ

 ПРЕДСЕДАТЕЛЯ НА

 НАРОДНОТО СЪБРАНИЕ

ДО

МИНИСТЪРА НА ЗЕМЕДЕЛИЕТО И ХРАНИТЕ Г-ЖА ДЕСИСЛАВА ТАНЕВА

**ПИТАНЕ**

 От проф. Иван Костадинов Станков

 народен представител от ПГ на АБВ

На основание чл. 90, ал. 1 от Конституцията на Република България и чл. 94 от Правилника за организацията и дейността на Народното събрание, внасям въпрос

ОТНОСНО: краткосрочната и дългосрочната политика на Министерство на земеделието и храните за възстановяване на мелиоративните системи и респективно на земеделските култури зависещи от качествено напояване

**Уважаема госпожо министър**,

Един от ключовите проблеми в земеделието е напояването на земеделските култури през активната им фаза на развитие. Реализирането на заложените в програмния период 2014-2020г. направления не могат да се осъществят без решението на този проблем в България. За съжаление през годините на прехода изградените в нашата държава, сравнително добри, напоителни системи бяха разрушени и сега процентът на поливните площи е един от най-ниските в страните от Европейския съюз и съседните на нас страни. Вследствие на това драстично се намали производството на торове, зеленчуци, фуражни и др. култури, които са традиционни за земеделието ни.

България разполага с достатъчно водни ресурси , но голяма част от тях изтичат извън страната и не се използват ефективно за целите на българското селско стопанство.

**Въпросът ми към Вас е:**

Какви мерки предвижда Министерството на земеделието и храните в краткосрочен и дългосрочен план за възстановяване на напоителните системи и решаването на проблема с напояването на земеделските култури в Република България?

София, 07.05.2015г. Народен представител:

 проф. Иван Станков